open-index/open-wikipedia-markdown huggingface dataset:
היי אהובה

"**היי אהובה**" הוא סינגל שהוקלט על ידי הזמרת הישראלית אנה זק. את השיר הוציאה ב-10 ביוני 2025 לאור חברת התקליטים די-מיוזיק כסינגל שלא מתוך אלבום אולפן.

## רקע
"היי אהובה" ראה אור במהלך חודש הגאווה. השיר משתייך לז'אנר הפופ ומשלב אלמנטים של מוזיקה אלקטרונית עכשווית. הוא נכתב והולחן על ידי זק, צליל קליפי, לירון וטלי כרקוקלי ונדב אהרוני, שגם הפיק אותו מוזיקלית. לשיר התלווה וידאו קליפ שביים אינדי חייט וצולם מחוץ לישראל. הקליפ כולל דימויים חזותיים המדגישים מוטיבים של זהות אישית, חופש ביטוי ואינדיבידואליות. זק התייחסה לשיר כיצירה בעלת משמעות אישית עבורה.

מבחינת תוכנו, השיר עוסק בהתבוננות פנימית, בהצבת גבולות ובחתירה לאותנטיות. הדוברת בשיר מנסחת עמדה פעילה וביקורתית כלפי נורמות חברתיות ויחסים אישיים, תוך הדגשת האוטונומיה שלה בבחירת אופן ההתקשרות עם הסביבה. השיר זכה לחשיפה רחבה ברשתות החברתיות ובתחנות הרדיו.

## מיקומי שיא

## הערות שוליים

קטגוריה:שירי אנה זק
קטגוריה:שירים בעברית
קטגוריה:שירים שנכתבו על ידי אנה זק
קטגוריה:שירים שנכתבו על ידי נדב אהרוני
קטגוריה:שירים שנכתבו על ידי צליל קליפי
קטגוריה:שירים שהולחנו על ידי אנה זק
קטגוריה:שירים שהולחנו על ידי נדב אהרוני
קטגוריה:שירים שהולחנו על ידי צליל קליפי
קטגוריה:שירים שהופקו על ידי נדב אהרוני
קטגוריה:שירי להט"ב
קטגוריה:סינגלים בהוצאת די-מיוזיק
גוארני אנטוניו פרנקו

**גוארני אנטוניו פרנקו** (בספרדית: **Guaraní Antonio Franco**) הוא מועדון כדורגל ארגנטינאי. המועדון נוסד בשנת 1932 בעיר פוסאדאס. בעבר הקבוצה שיחקה בליגה הבכירה וכיום משחקת בליגה הרביעית.

## היסטוריה
המועדון הוקם בשנת 1932 בעקבות סגירת מועדון כדורגל אחר. לתפקיד נשיא המועדון נבחר אנטוניו פרנקו וקבוצת המועדון החלה להופיע בשם "גוארני". בהמשך היא נקראה על שם הנשיא הראשון.

קבוצת המועדון שיחקה בליגה אזורית. בשנת 1937 היא לראשונה ניצחה בליגה אזורית. בסך הכול היא ניצחה בה 39 פעמים (בפעם האחרונה בשנת 2023).

לאחר תחילת תחרויות ארציות במסגרת "אליפות לאומית" קבוצת המועדון שיחקה בה 4 פעמים - בפעם הראשונה בעונת 1971 בליגת העל הארגנטינאית ובפעם האחרונה בעונת 1985 בליגת העל הארגנטינאית.

הקבוצה שיחקה במשך 18 עונות בליגת המשנה הארגנטינאית (בפעם האחרונה בעונת 2015).

בליגה השלישית הקבוצה שיחקה ב-10 עונות (בפעם האחרונה בעונת 2017/2018.

מאז 2019 הקבוצה משחקת בליגה הרביעית.

הקבוצה השתתפה בתחרות גביע ארגנטינה אך ללא הצלחה יתרה.

הקבוצה משחקת אצטדיון קלמנטה דה אוליביירה שכולל כ-22 אלף מקומות. הוא נבנה בשנת 1961.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:מיסיונס
קטגוריה:קבוצות כדורגל שהוקמו ב-1932
ליידי גודייבה (ג'ון קולייר)

**ליידי גודייבה** הוא ציור שמן על בד משנת 1897 מאת האמן האנגלי ג'ון קולייר, שפעל בהשראת סגנון האחווה הפרה-רפאליטית. היצירה מציגה את דמותה של ליידי גודייבה. סיפור עממי שהתקבע במסורת אך אינו נתמך במקורות היסטוריים. הציור שמור כיום בגלריה ובמוזיאון האמנות הרברט שבקובנטרי.

הציור נתרם לאוסף הציבורי על ידי הרפורמטור החברתי תומאס הנקוק נאן. בצוואתו ציין נאן כי לאחר מותו, שחל בשנת 1937, יש להציע את היצירה למועצת העיר המפסטד, ואם תסרב לקבלה - יש להעבירה לעיר קובנטרי.

הדוגמנית שעמדה עירומה לציור הייתה מב פול, ששימשה כדוגמנית לאמנים ושחקנית תיאטרון בוסט אנד, והייתה גם מושא לציורים נוספים של קולייר.

## תיאור היצירה
הרכב הציור, אף שהוא פשוט למראה, מציג אישה צעירה הרוכבת על סוס לבן מרהיב. צבעו של הסוס מובן כרמז לסגפנות, לטוהר ולמידותיה הנשגבות של הרוכבת. הסוס עטוי בבגדי רכיבה, וחוטי הזהב המעטרים את הרתמה משתלבים ברקמת הגלימה.

דמותה של גודייבה מתוארת כאישה יפה ועדינה, בעלת מאפיינים אידיאליים בהתאם לקנון הפרופורציות. שערה החום הארוך, שניכרות בו גוונים אדמדמים, מכסה את חלקי גופה האינטימיים. לחייה סמוקות וראשה מורכן בבושת פנים על מעשיה - אם כי ברישומים מוקדמים יותר פנה פניה אל הצופה - בעוד שגופה נראה שקט וכתפיה רפויות, כמי שיודעת שאיש אינו מביט בה. האביזר היחיד שהיא עונדת הוא טבעת הנישואין שבידה השמאלית, אותה יד שאוחזת גם ברסן. העירום בעל הגוון הכחלחל משויך לסגנונם של הציירים הפרה־רפאליטים, אך גם לזרמים רומנטיים אחרים, ומעורר תחושת אינטימיות וארוטיקה מעודנת.

הרקע לציור, שבו שוררים גוונים רכים, כולל בתי מגורים הטיפוסיים לתכנון עירוני פיאודלי אנגלו־סקסי. ניתן להבחין בשערו של מנזר בנדיקטיני שמימונו נעשה בידי גודייבה ובעלה. בפינה הימנית העליונה נפרשת תצפית אל העיר, ובה שכבה שנייה של נוף בגוונים רכים, אשר באמצעותה יצר קולייר עומק, פרספקטיבה ותחושת מרחב. לשם כך השתמש באפקט של פרספקטיבה אטמוספירית, כאשר קווי המתאר של המבנים הרחוקים מיטשטשים. הציור אינו כולל את דמותו של "טום המציצן" - חייט אשר לפי האגדה ריגל אחר גודייבה ונענש בעיוורון.

## קישורים חיצוניים

## הערות שוליים

קטגוריה:סוסים באמנות
קטגוריה:ציורי עירום
קטגוריה:ציורי שמן
קטגוריה:נשים בציור
קטגוריה:ציורים מהמאה ה-19
קטגוריה:ג'ון קולייר: ציורים
סיד (פירושונים)

קטגוריה:שמות פרטיים
קטגוריה:שמות משפחה
קטגוריה:שמות חיבה
חובנטוד אנטוניאנה

**חובנטוד אנטוניאנה** (בספרדית: **Juventud Antoniana**, **Centro Juventud Antoniana**) הוא מועדון כדורגל ארגנטינאי. המועדון נוסד בשנת 1919 בעיר סלטה. בעבר הקבוצה שיחקה בליגה הבכירה וכיום משחקת בליגה השלישית.

## היסטוריה
המועדון הוקם בשנת 1919. מאז הוא שיחק בליגה אזורית של פרובינציית סלטה. בשנת 1928 הוא לראשונה ניצח בליגה אזורית. בסך הכול הוא ניצח בה 21 פעמים (בפעם האחרונה בשנת 2021)

לאחר תחילת תחרויות ארציות במסגרת "אליפות לאומית" קבוצת המועדון שיחקה בה 6 פעמים - בפעם הראשונה בעונת 1971 בליגת העל הארגנטינאית ובפעם האחרונה בעונת 1985 בליגת העל הארגנטינאית

בעונת 1996/1997 הקבוצה לראשונה הועלתה לליגת המשנה הארגנטינאית. היא שיחקה בליגה זו 9 עונות (בפעם האחרונה בעונת 2005/2006).

בשנת 1986 הקבוצה שובצה בליגה השלישית ומאז היא שיחקה בה 29 עונות. גם בעונת 2024/2025 היא משחקת בליגה זו.

הקבוצה השתתפה בתחרות גביע ארגנטינה אך ללא הצלחה יתרה.

הקבוצה משחקת באצטדיון פדרה ארנסטו מרטארנה שכולל כ-20 אלף מקומות. הוא נבנה בשנת 2001 לקראת אליפות העולם לנוער. הוא נקרא על שם כומר מקומי שהיה ידוע באזור ונרצח על ידי מתנקשים בשנת 2001.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:סלטה (פרובינציה)
קטגוריה:קבוצות כדורגל שהוקמו ב-1919
תאופילוס מאנטיוכיה

[שמאל|ממוזער|250px|תיאור של תאופילוס מאנטיוכיה מתוך [כרוניקת נירנברג]]
**תֶּאוֹפִילוֹס מֵאַנְטִיוֹכְיָה** (ביוונית: **Θεόφιλος ὁ Ἀντιοχεύς**; המאה ה-2 – 183 עד 185) היה פטריארך אנטיוכיה מ-169 עד 183 לספירה. הוא ירש את  בסביבות 169, ואחריו כיהן בתפקיד  בסביבות שנת 183, לפי החוקר האנגלי  בן המאה ה-19, אך תאריכים אלו הם הערכות בלבד. מותו אירע כנראה בין 183 ל-185.

כתביו (היחיד שנותר הוא האפולוגטיקה שלו לאוטוליקוס) מצביעים על כך שנולד כפגאני, לא רחוק מהחידקל והפרת, ונמשך לנצרות על ידי לימוד כתבי הקודש, במיוחד ספרי הנבואה. הוא אינו מזכיר את תפקידו בכתביו הקיימים, וגם לא מתועדת כל עובדה אחרת בחייו. אוסביוס, לעומת זאת, מדבר על הקנאות שבה הוא ושאר הרועים הראשיים גילו בגירוש הכופרים שתקפו את עדת המשיח, עם ציון מיוחד של עבודתו נגד מרקיון. הוא תרם לתחומי הספרות הנוצרית, ספרות הפולמוס, פרשנות הביבליה והאפולוגטיקה. התאולוג הבריטי  מתאר אותו כ"אחד ממבשרי אותה קבוצת סופרים, אשר מאירנאיוס עד קיפריאנוס, לא רק מפיגים את העמימות האופפת את ההיסטוריה המוקדמת ביותר של הכנסייה, אלא גם במזרח וגם במערב מביאים אותה לקדמת הבמה במצוינות ספרותית, ומותירים הרחק מאחור את כל בני זמנם הפגאנים".

## כתביו
אוסביוס והירונימוס מזכירים מספר רב של כתבים מאת תאופילוס שהיו קיימים בזמנם. אלו הם:
* האפולוגטיקה ששרדה המופנית לאוטוליקוס;
* חיבור נגד המינות של הרמוגנס;
* חיבור נגד המינות של מרקיון;
* כמה כתבים קטכטיים (חינוכיים-דתיים);
* הירונימוס גם מזכיר שקרא כמה פירושים לספרי הבשורה ולספר משלי, שנשאו את שמו של תאופילוס, אך הוא ראה אותם כבלתי עולים בקנה אחד עם האלגנטיות והסגנון של יצירותיו האחרות.

### האפולוגטיקה לאוטוליקוס
עבודתו הידועה ביותר היא שלושת הספרים "אל אוטוליקוס" (Ad Autolycum). בהם הוא מנסה לשכנע את אוטוליקוס, מחפש אמת משכיל, ביתרונות הדת הנוצרית. הוא עוסק בטבע האל, בהשגחה פרטית, ב, כנגד המיתולוגיה הלא-נוצרית, ובמוסריותם של הנוצרים. בכך, תאופילוס מצביע על הקדימות הזמנית שיש למצוות שהתגלו על ידי אלוהים למשה, על פני כל הכתבים הפגאניים, אשר ניתן לייחס את כולם בסופו של דבר למשה. בהקשר זה הוא מצטט, בין היתר, ב-3:20–22, קטע קצר מיצירתו של יוסף בן מתתיהו "נגד אפיון" (ספר 1, פרקים טו–יח, 93–126).

יתרה מכך, הכתבים שנוצרו בהשראה אלוהית עקביים לחלוטין, בעוד שבכתבים הפגאנים תמיד ניתן לגלות סתירות. אפלטון,  וספרי הסיבילות רק חוזרים על מה שכבר נאמר בספרי משה והנביאים. בכך, המחברים הפגאניים, מבלי לצטט את מקורותיהם המקראיים, שקעו לתוך עבודת אלילים נתעבת; רק רעיון העונש על חטאי ארץ לאחר המוות שרד. תאופילוס הוא הראשון שמשתמש במילה "טריניטי" (τριάς) בספר 2, פרק 15, עבור אלוהים, לוגוס וחכמה, מילה ששימשה מאוחר יותר ביוונית עבור השילוש הקדוש.

בעוד שהכומר וההיסטוריון האנגלי  משבח את יצירתו זו של תאופילוס, רוב המבקרים, כמו התאולוג הבריטי  והחוקר הסקוטי , רואים בה יצירה בינונית למדי. הם מבקרים את הנגזרות האטימולוגיות השגויות בעליל של תאופילוס, כמו ניסיונו לפרש את הקריאה הבכחנלית "אֶווֹאֶה" כהתייחסות לחוה, וכן את השקפתו שהארץ שטוחה, והוא רואה בהנחת הצורה הכדורית על ידי פילוסופים יוונים טעות. גם פרשנות המקרא שלו נשענת במידה רבה על אלגוריות שרירותיות חסרות כל מבנה שיטתי.

## קישורים חיצוניים

* 

* Theophilus' work to Autolycus, Catholic Encyclopedia 1913
* Online Text for Theophilus of Antioch
* Online '''complete text'''


קטגוריה:קדושים נוצרים
קטגוריה:אבות הכנסייה
מירו (כדורגלן)

**ואלדמירו פינטו דומינגוש** (בפורטוגזית: **Valdemiro Pinto Domingos**; נולד ב-22 באפריל 2003 בלואנדה שבאנגולה), הידוע בכינוי **מירו** (בפורטוגזית: **Miro**), הוא כדורגלן אנגולי המשחק בעמדת החלוץ בקבוצת דינמו מחצ'קלה ובנבחרת אנגולה.

## קריירת מועדונים
מירו גדל במחלקות הנוער של אתלטיקו ספורט אביסאאו וז'יל ויסנטה. ב-22 ביולי 2023 ערך את הופעת הבכורה שלו בקבוצה הבוגרת של ז'יל ויסנטה, בהפסד 0–1 לאוליביירנסה במסגרת הסיבוב הראשון של גביע הליגה הפורטוגלית לעונת . ב-6 בינואר 2024 ערך את הופעת הבכורה שלו בליגת העל הפורטוגלית, בהפסד 0–1 לפארנסה במסגרת המחזור ה-16 לעונת 2023/2024. ב-10 בינואר הבקיע את שערו היחיד במועדון, בניצחון 1–3 על אמרנטה במסגרת שלב שמינית הגמר של הגביע הפורטוגלי לעונת . בסך הכל ערך חמש הופעות ליגה במדי המועדון.

ב-22 ביולי 2024 חתם על חוזה לשלוש שנים בטונדלה מהליגה הפורטוגלית השנייה. הוא ערך 31 הופעות ליגה והבקיע עשרה שערים בעונת , שהסתיימה בהעפלתה של טונדלה לליגת העל הפורטוגלית.

ב-11בספטמבר 2025 חתם בדינמו מחצ'קלה.

## קריירה בין-לאומית
בחודש מרץ 2024 זומן מירו לראשונה לסגל נבחרת אנגולה, לקראת משחקי ידידות נגד נבחרות מרוקו וקומורו. ב-28 ביוני ערך את הופעת הבכורה שלו בנבחרת, בתיקו 0-0 נגד נבחרת נמיביה במסגרת שלב הבתים של גביע אפריקה הדרומית לשנת 2024. ב-3 ביולי הבקיע את שער הבכורה שלו בנבחרת, בניצחון 1–3 על נבחרת לסוטו, גם כן במסגרת שלב הבתים של הטורניר. הוא שיחק גם בגמר הטורניר, בו ניצחה נבחרתו את נבחרת נמיביה בתוצאה 5-0.

## תארים
;נבחרת אנגולה
* גביע אפריקה הדרומית (1): 2024

## קישורים חיצוניים

## הערות שוליים

קטגוריה:כדורגלנים אנגולים
קטגוריה:חלוצי כדורגל אנגולים
קטגוריה:כדורגלני ז'יל ויסנטה
קטגוריה:כדורגלני טונדלה
קטגוריה:כדורגלני נבחרת אנגולה
קטגוריה:אנגולים שנולדו ב-2003
קלוב אירופה

**קלוב אירופה** (בספרדית: **Club Esportiu Europa**) הוא מועדון כדורגל ספרדיי. המועדון נוסד בשנת 1907 בעיר ברצלונה. הקבוצה הייתה בין הקבוצות המייסדות של לה ליגה.

בנוסף לקבוצת כדורגל במועדון קיימות קבוצות של כדורסל, כדורגל נשים רגבי ועוד.

## היסטוריה
המועדון הוקם בשנת 1907 בעקבות איחוד של 2 קבוצות שפעלו בעיר. בשנת 1909 הקבוצה לראשונה שיחקה באליפות קטלוניה. בשנות ה-20 של המאה ה-20 הקבוצה הייתה בין החזקות באזור. בשנים 1920/1921 ו-1921/1922 היא סיימה במקום השני באליפות קטלוניה ובשנת 1923 ניצחה בה. באותה שנה הקבוצה הגיעה לגמר קופה דל ריי אך לא זכתה בגביע.

הקבוצה הוזמנה להשתתף בעונה הראשונה של לה ליגה. היא שיחקה בליגה עליונה במשך 3 עונות עד שירדה לליגת משנה.

בשנות ה-30 של המאה ה-20 הקבוצה עברה משבר ואף ירדה לליגה אזורית. בעונת 1950/1951 היא חזרה לליגה השלישית ואחרי ניצחון בעונת 1961/1962 קודמה לליגת משנה ממנה ירדה לאחר עונת 1967/1968.

בהמשך הקבוצה שיחקה ליגה נמוכה או ליגה אזורית. עונת 2024/2025 היא סיימה במקום הראשון בסגונדה דיויסיון RFEF ובעקבות כך קודמה לליגה השלישית.

## קישורים חיצוניים

* 

קטגוריה:קבוצות כדורגל ספרדיות
קטגוריה:ברצלונה: מועדוני כדורגל
קטגוריה:קבוצות כדורגל שהוקמו ב-1907
חוה (ג'ון קולייר)

**חוה** (באנגלית: **Eve**) הוא ציור שמן על בד מאת האמן הבריטי ג'ון קולייר, שנוצר בשנת 1911. היצירה חתומה ומתוארכת, וגודלה 160 על 190 ס"מ. היא הוצגה בהאקדמיה המלכותית לאמנויות בלונדון באותה שנה (מס' 485). הציור שייך לסדרה של עבודות שיצר קולייר בהשראת דמויות מן ההיסטוריה הקדומה והמיתולגיה היוונית, והוא מגלם את עיסוקו בדמות העירומה הנשית כפי שעוצבה בידי המסורת הקלאסית המאוחרת של סוף התקופה הוויקטוריאנית.

## תיאור היצירה
במרכז היצירה נראית חוה עומדת עירומה בגפה בלב גן עדן שופע צמחייה סבוכה. גופה מופנה קדימה, אך ראשה מסב לאחור, כמי שנמלטת או נלכדה ברגע של חרטה או בהלה. ידה האחת נשלחת קדימה ונאחזת בענף, בעוד השנייה מוסטת לאחור, בתנוחה דרמטית שמגבירה את תחושת התנועה. שערה הארוך והגלי גולש על גבה, אך אינו מסתיר את העירום. דמותה מוארת באור רך המבליט את גוני עורה הבהירים מול רקע חשוך של עצים עלים וצללים. האמן שיבץ את הדמות העירומה בנוף טבעי לירי, תוך הקפדה אקדמית על אנטומיה והבעה, בהתאם למסורת הקלאסית של סוף המאה ה־19.

## הערות שוליים

קטגוריה:אדם וחוה בציורים
קטגוריה:אמנות דתית
קטגוריה:ציורי התנ"ך
קטגוריה:ציורי עירום
קטגוריה:נשים בציור
קטגוריה:ציורים מהמאה ה-20
קטגוריה:ג'ון קולייר: ציורים
קירקה (ג'ון קולייר)

**קירקה** (באנגלית: **Circe**) הוא ציור מאת האמן הבריטי ג'ון קולייר, שנוצר בשנת 1885. היצירה מציגה את הדמות המיתולוגית קירקה כשהיא עירומה, יושבת ביער בצמוד לטיגריס גדול, וסביבה נראים בעלי חיים נוספים. הבחירה להציג את קירקה מוקפת בטיגריסים ולא באריות, כפי שמופיע ב"אודיסיאה", מעניקה לסצנה נופך אקזוטי ואוריינטליסטי. הציור מציג את קירקה כאובייקט של תשוקה דרך מבט גברי, ומדגיש את יופייה הפסיבי, בניגוד לייצוגים דינמיים אחרים שבהם היא מופיעה ככוח פעיל הקובע את גורלו של האחר.

## תיאור היצירה
הציור מציג את קירקה יושבת עירומה בגבה אל הצופה, על קרקע עשבונית בלב יער עבות. פלג גופה העליון פונה מעט לאחור, ועיניה מביטות לצד ימין, הרחק מהצופה. זרועה הימנית מונחת ברפיון על גבו של טיגריס גדול השרוע לצדה, וגופה נשען עליו קלות. בצדה השמאלי נראים שני חתולים מנומרים השוכבים על הקרקע, ואילו ברקע, בין עצי היער, נראות דמויות נוספות של חיות טרף, בהן דוב, פנתר וחיה נוספת השרועה בצד הימני של התמונה. הציור מואר באור רך החושף את עור גופה של הדמות בניגוד לרקע האפלולי והסבוך של העצים. הקומפוזיציה מדגישה את העירום הנשי ואת נוכחותם השקטה אך המאיימת של בעלי החיים הסובבים אותה.

קירקה, כדמות מיתולוגית, עברה תהליך של דה־לגיטימציה לאורך הדורות. בעוד שב"אודיסיאה" של הומרוס תוארה כדמות המסייעת לאודיסאוס ובעלת תכונות חיוביות, ביצירות מאוחרות יותר ברומא וברנסאנס תוארה כמכשפה מסוכנת, קנאית ובלתי נשלטת. הציור של קולייר משתלב בגלגול זה, שבו נשים חזקות מהמיתולוגיה הוצגו כדמויות מאיימות, מפתות או מכשפות – חלק ממנגנון תרבותי שמטרתו הייתה לצמצם את מעמדן ולחזק היררכיה גברית.

בקריירה שלו עסק ג'ון קולייר בציור דיוקנאות ובייצוגים של נשים מהמיתולוגיה, מהאגדה ומן ההיסטוריה. לצד עבודותיו הדרמטיות המזוהות עם ז'אנר ה־*problem-picture*, יצר גם סדרה של ציורים קלאסיים, שבהם ייצג דמויות נשיות כגון קסנדרה, לילית וקירקה, תוך השפעה של סגנון האחווה הפרה-רפאליטית. יצירות אלו נועדו לעורר הד למקורות עתיקים באמצעות סגנון בעל עוצמה דרמטית ואירוטית.

## קישורים חיצוניים

## הערות שוליים

קטגוריה:חתולים באמנות
קטגוריה:ציורי עירום
קטגוריה:נשים בציור
קטגוריה:ציורים מהמאה ה-19
קטגוריה:ציורים המבוססים על המיתולוגיה היוונית
קטגוריה:ג'ון קולייר: ציורים
פרופיל 97 (שיר)

"**פרופיל 97**" הוא שיר של הזמר הישראלי פאר טסי, מתוך אלבום האולפן "רדיו שטח 3", שיצא לאור ב-28 ביוני 2025. זו הרצועה הפותחת את האלבום, והיא יצאה כסינגל שיווקי מתוך האלבום. השיר נכתב על ידי פאר טסי, איתן דרמון וטליסמאן, שהפיק את השיר יחד עם טום פורמן.

## מיקומי שיא

## הערות שוליים

קטגוריה:שירי פאר טסי
קטגוריה:שירים בעברית
קטגוריה:שירי מלחמת חרבות ברזל
קטגוריה:שירים שנכתבו על ידי פאר טסי
קטגוריה:שירים שנכתבו על ידי איתן דרמון
קטגוריה:שירים שנכתבו על ידי טליסמאן
קטגוריה:שירים שהולחנו על ידי פאר טסי
קטגוריה:שירים שהולחנו על ידי איתן דרמון
קטגוריה:שירים שהולחנו על ידי טליסמאן
Bad Memories

"**Bad Memories**" הוא סינגל של הלהקה האיטלקית מדוזה והמפיק הבריטי ג'יימס קרטר, בשיתוף פעולה עם הזמרת האמריקאית אלי דוהה והצמד הגרמני Fast Boy , שיצא ב-22 ביולי 2022 בהוצאת חברות התקליטים איילנד רקורדס וקרוס רקורדס. השיר נכתב על ידי מירזי, פלין, אלי דוהה, פליקס היין, ג'יימס קרטר, לוקה דה גרגוריו, לוקאס היין, מטיאס ויטלה וסימון ג'יאני, והופק על ידי מדוזה, ג'יימס קרטר ומירזי.

נכון ליולי 2025, השיר הושמע למעלה מ-589 מיליון פעמים בספוטיפיי, ולמעלה מ-84 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי דאנס-פופ
קטגוריה:שירי מוזיקת האוס
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון בצ'כיה
קטגוריה:סינגלים בהוצאת איילנד רקורדס
מרים טפר

**מרים טפר**, אתלטית ישראלית. אלופה ושיאנית ישראל (1949), סגנית אלופת המכביה השלישית (1950) וזוכת מדליית ארד ב (1953) בקפיצה לרוחק. הישראלית הראשונה שקפצה למרחק של יותר מ-5 מטרים.

## ביוגרפיה
טפר התאמנה בקבוצת הפועל חדרה.

### 1949
באליפות הפועל שנערכה בתחילת יולי 1949 היא זכתה במדליית זהב בקפיצה לרוחק בהשוואת השיא הישראלי של אמירה זמיר 4.97 מטר.
#### אלופה ושיאנית ישראל
שבוע לאחר מכן, באליפות ישראל שנערכה באצטדיון המכביה בתל אביב ביולי 1949 היא זכתה במדליית זהב בקפיצה לרוחק בשיא ישראלי חדש של 5.02 מטר, לפני תמר מטל ממכבי תל אביב (4.62 מטר).

### 1950
באליפות הפועל שנערכה באצטדיון תל אביב ביוני 1950 זכתה במדליית זהב בקפיצה לרוחק בשיא הפועל חדש של 5.10 מטר, לפני נחמה שושני מהפועל פתח תקווה (4.99 מטר) ולאה הורביץ מהפועל קריית חיים (4.97 מטר)

#### סגנית אלופת המכביה
במכביה השלישית שנערכה בסוף ספטמבר אותה שנה היא זכתה במדליית כסף בקפיצה לרוחק בתוצאה של 4.92 מטר, אחרי לאה הורביץ (4.99 מטר) ונחמה שושני (4.88 מטר).

### 1953
במכביה הרביעית שנערכה בשנת 1953 זכתה במדליית ארד בקפיצה לרוחק בתוצאה של 4.86 מטר, אחרי איירין לדרמן מבריטניה (5.36 מטר) ותמר מיטל-שומכר מישראל (4.87 מטר).

## קישורים חיצוניים

* , תמונה של מרים טפר

## הערות שוליים

קטגוריה:אלופות ישראל בקפיצה לרוחק
מצעד 40 שירי הקלאב

**מצעד 40 שירי הקלאב** (**Club 40**) הוא מצעד מוזיקה שבועי צרפתי של Yacast France, המבוסס על נתוני איירפליי של איגוד תעשיית ההקלטות הצרפתי על השמעת שירים ב-80 מועדונים ודיסקוטקים בצרפת.

המצעד החל לפעול בספטמבר 2002. בתחילה, נתוני המצעד פורסמו מדי שבת/ראשון ב-22:00–01:00 בערוץ הטלוויזיה המוזיקלי הצרפתי Europe 2  בשתי תוכניות שונות: מצעד 5 השירים החמים ומצעד 40 שירי הטכנו/האוס. הערוץ הפסיק לפרסם את המצעד ב-31 ביולי 2004.

בספטמבר 2005, המצעד החל להופיע בתחנת הרדיו הצרפתית Fun Radio  תחת השם Fun Club 40. הוא מופיע ברדיו מדי שבת ב-17:00–19:00. השידור כלל 2 חלקים. החלק הראשון של השידור כלל את מצעד 5 השירים החמים של השבוע הקודם, ואילו החלק השני של השידור כלל את מצעד 40 שירי הקלאב של השבוע.

מאז ספטמבר 2008, המצעד מופיע גם בתחנת הרדיו הצרפתית NRJ , תחת השם NRJ Club 40. ב-2008–2009, הוא הופיע ברדיו מדי שבת ב-22:00–00:00. ב-2009–2010, הוא הופיע ברדיו מדי שבת ב-21:00–00:00. החל מ-2010, הוא מופיע ברדיו בשבת ב-02:00–03:00.

מ-2010 ועד לפירוק הערוץ ב-17 בנובמבר 2015, המצעד שודר גם בערוץ הטלוויזיה המוזיקלי הצרפתי MTV Idol  מדי ימי ראשון ב-00:00–01:30.

## קישורים חיצוניים

* Archives of Club 40 chart
* Yacast France website


## הערות שוליים

קטגוריה:מצעדי מוזיקה
קטגוריה:מוזיקה צרפתית
חרטת אורסטס

**חרטת אורסטס** (בצרפתית: **Le remords d’Oreste**) הוא ציור ריאליסטי מאת הצייר האקדמי הצרפתי ויליאם אדולף בוגרו, שנוצר בשנת 1862. היצירה מתארת סצנה מן המיתולוגיה היוונית ובה נראה אורסטס לאחר שהרג את אמו קליטמנסטרה, בעודו נרדף על ידי שלוש האריניות - טיסיפונה, מגירה ואלקטו. הציור מוצג במוזיאון האמנות קרייסלר.

## תיאור היצירה
הציור מציג את אורסטס ברגע טעון של פחד וחרטה, לאחר שביצע את הרצח באמו. פניו מביעות אימה מוחלטת, והוא מתואר בתנועה דרמטית כאילו הוא מנסה להימלט. שלוש האריניות מקיפות אותו מכל עבר, לבושות בגלימות מתנפנפות ושערן פרוע ודמוי נחשים. תנועת גופן הסוערת מדגישה את תחושת המרדף והכאוס. בוגרו משתמש באור וצל כדי להגביר את עוצמת הדרמה: פני הדמויות וגופיהן מוארים בבירור, בעוד הרקע נותר באפלה. בין הפרטים הבולטים ניתן להבחין בפגיון מטפטף דם, בלפיד בוער ובטפרים שלופות – אלמנטים שמחזקים את תחושת הפחד והגורל הבלתי נמנע.

## פרשנות
הציור מדגיש את הממד הנפשי של הסצנה המיתולוגית, כאשר פניו של אורסטס מביעים בעתה עזה לנוכח האריניות המאיימות. תנועתן הסוערת של הדמויות סביבו, השיער הדמוי נחשים והבגד המתנופף יוצרים תחושת כאוס מתמשך. בוגרו מגביר את המתח באמצעות ניגוד בין אור וצל, כאשר האור ממקד את תשומת הלב בפנים ובמחוות הידיים, בעוד הרקע הטובל באפלה מרמז על איום סמוי. האלמנטים החזותיים – הפגיון, הלפיד והטפרים – תורמים כולם לתחושת פחד, חרטה ותחושת רדיפה שאינה מרפה.

## קישורים חיצוניים

## הערות שוליים

קטגוריה:ציורי שמן
קטגוריה:ציורי עירום
קטגוריה:ציורים המבוססים על המיתולוגיה היוונית
קטגוריה:ציורים מהמאה ה-19
קטגוריה:ויליאם אדולף בוגרו: ציורים מהמיתולוגיה
קטגוריה:גברים בציור
קטגוריה:נשים בציור
קטגוריה:ויליאם אדולף בוגרו: ציורים
פישנזון

**פישנזון** (באנגלית: **Fish In Zone**) הייתה להקת יורודאנס ישראלית שפעלה בין השנים 1994 עד 2000.

## היסטוריה
מקור השם פישנזון מגיע מהדמות "פישנזון" מהסרט אלכס חולה אהבה.

הלהקה נוסדה בשנת 1994 על ידי אלי יונה, גילי שטיין ושתי זמרות אודליה דהן ואורית קורן בעיר ירושלים.

הסינגל הראשון של הלהקה היה קאבר לשיר הודי הנקרא "Ichak Dana Beechak Dana" (בעברית: איצ'ק דנה ביצ'ק דנה) שיצא לאור בשנת 1994 תחת חברת תקליטים פונוקול.

הסינגל השני של הלהקה יצא בשנת 1995 ונקרא "Feel The Rhythm" (בעברית: הרגש את הקצב) השיר זכה להכרות רבה והפך ללהיט בישראל.
בהמשך שנת 1995 ושנת 1996 המשיכה הלהקה להוציא לאור סינגלים שונים כגון: "No More" (בעברית: לא יותר), "ברקה" והגרסה באנגלית של השיר הנקראת "Strength To Carry On" שגם זכתה להכרה בישראל.

בשנת 1996 הלהקה הוציא לאור את האלבום הבכורה שלה הנקרא "חלום מכושף". האלבום כלל כ-15 שירים שונים בז'אנר יורודאנס ויורוהאוס. חלק מהשירים שבאלבום נוצרו בשנים קודמות אך בכל זאת נכנסו לרשימת השירים באלבום.

לאחר הוצאה לאור של האלבום "חלום מכושף" בשנת 1996, הלהקה שחררה חלק מהשירים באלבום כסינגל שיווקי.

מאוחר יותר הלהקה הפסיקה לשחרר שירים עד שנת 2000 שבה הלהקה הוציאה שלושה סינגלים בז'אנר יורודאנס תחת חברת תקליטים הנקראת "Groove Productions".

**השירים הם:**

1. בייבי / I Love You, Baby
2. Never Let You Go
3. לא לבד / Not Alone

בהמשך שנת 2000 הלהקה התפרקה סופית וכל חברי הלהקה הלכו לדרכם. גילי שטיין גילה על רוק מתקדם והצטרף להיות קלידן בלהקה ישראלית מירושלים הנקראת טרספאס.
אודליה דהן המשיכה לזמר בשדות אחרים, בעיקר מוזיקה לטינית. ואף הופיעה במועדון הצוללת הצהובה, עם הרכב הנקרא "אודליה והמונטונוס".
גם אורית קורן המשיכה לזמר ובשיאה הופיעה עם עשב בר והתמקדה בערבי קריוקי.

## האלבום "חלום מכושף"

## קישורים חיצוניים

* פישנזון, באתר Qube

## הערות שוליים

קטגוריה:להקות שהוקמו בשנת 1994
קטגוריה:מוזיקה ישראלית
קופצים בראש

**קופצים בראש** (באנגלית: **Hoppers**) הוא סרט קולנוע אמריקאי בהנפשה ממוחשבת, מסוגת קומדיה והרפתקאות, בהפקת פיקסאר עבור סרטי וולט דיסני. הסרט נכתב ובוים על ידי דניאל צ'ונג, ומככבים בו קולותיהם של פיפר קורדה, בובי מויניהן וג'ון האם. הסרט יצא לאקרנים בארצות הברית ב-6 במרץ 2026.

בישראל, בסרט היה אמור לצאת במקור ב-5 במרץ 2026 אולם עקב מבצע שאגת הארי הפצת הסרט נדחתה לתאריך לא ידוע ב-2026.

## תקציר העלילה
הסרט עוקב אחר ילדה בשם מייבל, שעל מנת לתקשר עם בעלי חיים תודעתה מועברת לבונה רובוטי.

## דמויות ומדבבים

## הפקה
בדצמבר 2020 חשף דניאל צ'ונג שהוא חוזר לעבוד בפיקסאר ועובד על סרט מקורי חדש, לאחר השלמת ההפקות "בא בדוב" ו"בא בדוב: הסרט" עבור Cartoon Network. באוגוסט 2024, במהלך אירוע המעריצים של D23, הודיע פיט דוקטר, מנהל הקריאייטיב הראשי של פיקסאר, כי הסרט ייקרא "Hoppers" ("הופרס"). זמן קצר לאחר מכן, ג'סי אנדרוס חשף כי עבד על הסרט במשך שלוש שנים. כחלק מההכרזה על הסרט באירוע D23, נחשף כי פיפר קורדה, בובי מויניהן וג'ון האם יהיו חלק מצוות המדבבים.

### מוזיקה
באוגוסט 2025 הוכרז שמלחין פסקול הסרט הוא מארק מות'רסבאו. ב-18 בפברואר 2026 נחשף שהולחן שיר בביצוע הזמרת סיזה בשם "Save The Day" (בתרגום מילולי לעברית: "הצילו את היום"). השיר פורסם ב-20 בפברואר 2026.

### אנימציה ועיצוב
במהלך ההפקה, הביע הבמאי דניאל צ'ונג חשש מהמורכבות הכרוכה ביצירת טבע בהנפשה ממוחשבת. לדבריו, הצוות שאף למנוע פער ויזואלי בין הדמויות לרקע ולמצוא סגנון עיצובי שיתאים לטון של הסרט, אותו הגדיר כקומדיה אבסורדית המשלבת אלמנטים של מותחן ריגול ומדע בדיוני. לצד זאת, הושם דגש על עיצוב אסתטי של הטבע כחלק בלתי נפרד מהחוויה הוויזואלית. על מנת לקחת השראה לטבע שבסרט, הצוות ביקר בפארק יולוסטון כשבוע.

### מסר
בדצמבר 2024 ה"הוליווד ריפורטר" הצהיר שלדברי אמן פיקסאר לשעבר, נאמר ליוצרי הסרט "להמעיט בערכה" של "המסר המתוכנן של איכות הסביבה" של הסרט. עם זאת, ביולי 2025 בראיון באתר Screen Rant הבמאי דניאל צ'ונג דחה את הטענה.

## הפצה
הסרט יצא לאקרנים בארצות הברית ב-6 במרץ 2026 בהפצת סרטי אולפני וולט דיסני. בארץ הסרט עומד לצאת ב-2 באפריל.

## קבלה

### בקופות
בסוף השבוע בראשון הכנסות הסרט הסתכמו בכ-45 מיליון דולר בארה"ב ובכל העולם כ-88 מיליון והסרט עלה למקום הראשון בהכנסות הסרטים באותו שבוע.

### ביקורות
הסרט זכה לביקורות חיוביות. במסד הנתונים IMDb מדורג 7.7/10, מתוך מעל 7,000 ביקורות ב-Rotten Tomatoes מדורג 93% על בסיס 165 ביקורות וב-Metacritic מדורג 73% מצד המבקרים. באתר RogerEbert.com העניקה נל מינאו 4/4 כוכבים בטענה שהסרט הוא יצירת פיקסאר במיטבה, ומלא בחום, הומור ודמויות חביבות. בניו יורק טיימס אליסה וילקינסון שיבחה את הסרט, טענה שהוא "מצחיק ונועז במקומות הנכונים" ותיארה אותו כ"פנינה של אנימציה". בוראייטי אוון גלבירמן שיבח את הסרט, טען שהוא משעשע וקליל אך גם בעל לב ונשמה.

## קישורים חיצוניים

* Top 5 Things We Learned About ‘Hoppers’ at Pixar Animation Studios, Pixar Post
* New Look at Pixar’s ‘Hoppers’ Features a Wide-Eyed Mabel, Pixar Post

** 

## הערות שוליים

קטגוריה:סרטים באנגלית
קטגוריה:סרטי 2026
קטגוריה:פיקסאר: סרטים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטי רובוטים
קטגוריה:סרטי אנימציה על בעלי חיים
אליפות אירופה בכדורסל עד גיל 20 2025

**[[אליפות אירופה בכדורסל עד גיל 20]] לשנת ** נערכה בתאריכים 12–20 ביולי 2025 בהרקליון שביוון. נבחרת  זכתה בתחרות בפעם השלישית בתולדותיה לאחר שגברה בגמר 83–66 על .

## הנבחרות המשתתפות
*, האלופה המכהנת לשנת 2024
* - מקום 2 באליפות אירופה דרג ב' 2024
*
*
*
*
* - המארחת
*
*
*
*
*
*
* - מקום 3 באליפות אירופה דרג ב' 2024
*
* - מקום 1 באליפות אירופה דרג ב' 2024

## שלב הבתים
בסיבוב זה חולקו הקבוצות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, שהתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה).

### בית א'

### בית ב'

### בית ג'

### בית ד'

## שלב הנוקאאוט

## משחקי הדירוג
### מקומות 5–8

### מקומות 9–16

#### מקומות 13–16

## פרסי הטורניר
### [[MVP]]
* פרנצ'סקו פרארי
### חמישיית הטורניר
* פרנצ'סקו פרארי
* מנטאס יוזנאס
* פאבלה ניקוליץ'
* אלכסנדרוס סמודורוב
* רומן דומון
### מלך הסלים
* יאן וידה - 17.9 נקודות למשחק
### מלך הריבאונדים
* אלברו פולגייראס - 9.7 ריבאונדים למשחק
### מלך האסיסטים
* נאוקליס אבדלס - 8 אסיסטים למשחק
## דירוג סופי

## קישורים חיצוניים

## הערות שוליים

קטגוריה:תחרויות כדורסל ב-2025
קטגוריה:הרקליון
קטגוריה:אליפות אירופה בכדורסל עד גיל 20
קטגוריה:תחרויות כדורסל ביוון
קטגוריה:2016 באירופה
ג'ון סטירס

**ג'ון סטירס** (באנגלית: **John Stears**; 25 באוגוסט 1934 – 28 באפריל 1999) היה אמן אפקטים מיוחדים אנגלי. זכה פעמיים בפרס אוסקר וכונה "דקאן האפקטים המיוחדים". הוא היה אחראי על יצירת שלל גאדג'טים ואפקטים מיוחדים איקוניים לסרטים, כולל האסטון מרטין DB5 מסרטי ג'יימס בונד, חרבות האור של אבירי מסדר הג'דיי, כוכב המוות והרובוטים R2-D2 ו-C-3PO מזיכיון מלחמת הכוכבים.

## ביוגרפיה
סטירס נולד בדרום-מזרח אנגליה ולמד בבית הספר התיכון סוואקליס ב בין השנים 1945 ל-1949. לאחר מכן למד אמנות בבית הספר הארו והנדסה בבית ספר ב. בתחילת הקריירה שלו עבד סטירס על כמה מסרטי ג'יימס בונד. סטירס טען גם שלא היה מודע למועמדותו לאוסקר עבור הסרט "כדור הרעם". הוא גילה על כך לכאורה רק מחבר בארצות הברית.

מלבד זאת הוא בנה להנאתו דגמי מטוסים בעלי קנה מידה עצום ולהטיסם.

סטירס נפטר עקב דימום מוחי פתאומי ב-28 ביוני 1999, יום הולדתה של אשתו ברנדה. הוא הותיר אחריו שתי בנות.

## קישורים חיצוניים

## הערות שוליים

קטגוריה:אמנים בריטים
קטגוריה:בוגרי בית הספר הארו
קטגוריה:בריטים שנולדו ב-1934
קטגוריה:בריטים שנפטרו ב-1999
נבחרת ישראל בכדורסל נשים עד גיל 20

**נבחרת ישראל בכדורסל נשים עד גיל 20**, הידועה גם בשם **נבחרת העתודה לנשים**, היא נבחרת כדורסל ישראלית המנוהלת על ידי איגוד הכדורסל הישראלי ומייצגת את ישראל בתחרויות כדורסל נשים בין-לאומיות עד גיל 20. מאמן הנבחרת מאז 2020 הוא טל נתן.

## אליפות אירופה בכדורסל נשים עד גיל 20

## ראו גם
*נבחרת ישראל בכדורסל נשים (בוגרות)
*נבחרת ישראל בכדורסל עד גיל 20 (גברים)
*נבחרת ישראל בכדורסל נשים עד גיל 18
*נבחרת ישראל בכדורסל נשים עד גיל 16

## קישורים חיצוניים

## הערות שוליים

ישראל20נ
כדורסל, עתודה נשים
עתודה נשים
כדורסל
השחתת איבר המין הנשי בארצות הברית

**השחתת איבר המין הנשי (FGM) בארצות הברית** או לחלופין **מילת נשים**, כוללת כל הליך הכרוך בהסרה או פגיעה בחלק או כל הפות הנשי מסיבות שאינן רפואיות. בעוד המנהג נפוץ יותר בקרב אוכלוסיות מוסלמיות באפריקה, אסיה והמזרח התיכון, השחתת איבר המין הנשי נפוצה גם בקרב קהילות מהגרים ובאזורים מטרופוליניים בארצות הברית כתנאי לנישואים בין מהגרים וותיקים לחדשים, ובוצעה על ידי רופאים מסוימים באופן קבוע עד שנות ה-80.

שמאל|ממוזער|250px|שכיחות השחתת איבר המין הנשי בעולם לשנת 2020. אין נתונים בהתייחס למדינות האפורות.

בשנת 1996 נחקק בארצות הברית חוק האוסר על השחתת איבר המין הנשי של כל אדם מתחת לגיל 18, והגדיר פעולה זו כעבירה פלילית. בשנת 2018, החוק בוטל כלא חוקתי. בשנת 2021, נכנס לתוקף חוק הפסקת השחתת איבר המין הנשי משנת 2020, המעניק לרשויות הפדרליות סמכות העמדה לדין של אלו המבצעים או קושרים קשר לבצע השחתת איבר המין הנשי, וכן מגדיל את עונש המאסר המרבי מ-5 ל-10 שנות מאסר. הוא גם דורש מסוכנויות ממשלתיות לדווח לקונגרס על המספר המשוער של נשים הנמצאות בסיכון לעבור או שעברו השחתת איבר המין הנשי. ארצות הברית השתתפה גם במספר החלטות או"ם הקוראות למיגור השחתת איבר המין הנשי, כולל ההכרזה לכל באי עולם בדבר זכויות האדם משנת 1948, אמנת זכויות הילד משנת 1989 והאמנה לביעור כל צורות האפליה נגד נשים (CEDAW).

בשנת 2016, פרסמו המרכזים לבקרת מחלות ומניעתן (CDC) דו"ח הכולל נתונים משנים 2010-2013, בו העריכו כי 513,000 נערות ונשים בארצות הברית היו קורבנות להשחתת איבר המין הנשי או בסיכון לה, מתוכן שליש מתחת לגיל 18. מבין הנשים הנמצאות בסיכון, 60% גרות במדינות: קליפורניה, מרילנד, מינסוטה, ניו ג'רזי, ניו יורק, טקסס, וירג'יניה ווושינגטון. ובמקור 55% מהנשים הן ממדינות מצרים, סומליה או אתיופיה. ובעיקר ממקור מדינתי בעל רקע תרבותי אסלאמי.

## ראו גם
*אייאן חירסי עלי

## הערות שוליים

ארצות הברית
קטגוריה:פשע בארצות הברית
טינה קלייטון

**טינה קלייטון** (באנגלית: **Tina Clayton**; נולדה ב-17 באוגוסט 2004) היא אתלטית ג'מייקנית. סגנית אלופת העולם (טוקיו 2025) ופעמים ברציפות אלופת העולם עד גיל 20 (2021 ו-2022) בריצת 100 מטר.

לטינה אחות תאומה טיה קלייטון אף היא אתלטית מצטיינת.

## ביוגרפיה

### 2021
#### אלופת עולם עד גיל 20
באליפות העולם עד גיל 20 שנערכה בניירובי, קניה באוגוסט 2021 היא זכתה בשתי מדליות זהב, בריצת 100 מטר בשיא אישי חדש של 11.09 שניות ובריצת שליחות 4x100 מטר ביחד עם סרינה קול, טינה קלייטון וקריקה היל בשיא עולם חדש עד גיל 20 של 42.94 שניות.

### 2022
באליפות העולם עד גיל 20 שנערכה בסנטיאגו דה קאלי, קולומביה בתחילת אוגוסט 2021 היא הגנה על תאריה וזכתה בשתי מדליות זהב, בריצת 100 מטר בשיא אליפות חדש של 10.95 שניות ובריצת שליחות 4x100 מטר ביחד עם סרינה קול, טינה קלייטון וקריקה היל בשיא עולם חדש עד גיל 20 של 42.59 שניות.

### 2025
במבחנים הג'מייקנים לאליפות העולם שנערכו בקינגסטון ב-27 ביוני 2025 היא ניצחה בריצת 100 מטר בשיא אישי חדש של 10.81 שניות, לפני שריקה ג'קסון (10.88 שניות) ושלי-אן פרייזר-פרייס (10.91 שניות). התוצאה שקבעה מדרגת אותה במקום שלישי בעולם.
#### סגנית אלופת העולם
באליפות העולם שנערכה בטוקיו ב-14 בספטמבר 2025 היא זכתה במדליית כסף בריצת 100 מטר בשיא אישי חדש של 10.76 שניות, אחרי מליסה ג'פרסון מארצות הברית שקבעה שיא אליפות חדש של 10.61 שניות, ולפני ג'וליאן אלפרד מסנט לוסיה (10.84 שניות).

## שיאים אישיים
### אצטדיון
* ריצת 100 מטר: 10.76 שניות (2025)

## קישורים חיצוניים

קטגוריה:אתלטיות ג'מייקניות
קטגוריה:ילידות 2004
קשר מסוכן

"**קשר מסוכן**" הוא סינגל שהוקלט על ידי הזמרות הישראלייות אגם בוחבוט ורינת בר. את השיר הוציאה ב-26 ביוני 2025 לאור חברת התקליטים גאגא כסינגל שלא מתוך אלבום אולפן.

## רקע
"קשר מסוכן" הוא הדואט ראשון בין השתיים. השיר נכתב על ידי בוחבוט ורון ביטון, והולחן על ידי בר, גיא דאן ואור כהן, שגם הפיקו אותו מוזיקלית. השקת הסינגל התעכבה בעקבות המצב הביטחוני ששרר במבצע עם כלביא. עם זאת, השיר זכה לתשומת לב תקשורתית וחברתית משמעותית עם פרסומו. הווידאו קליפ הנלווה לו צבר למעלה ממיליון צפיות ביוטיוב תוך זמן קצר, והשיר הופץ גם ברשתות החברתיות, תוך שימוש רחב בפלטפורמות כמו טיקטוק, בהן הפך לטרנד פופולרי.

מבחינה סגנונית, השיר מתאפיין בקצב מהיר ובאווירה דרמטית, המשלבת השפעות של מוזיקה ים-תיכונית עם יסודות של פופ עכשווי. הטקסט מתאר מערכת יחסים טעונה ורוויית קונפליקטים, תוך שימת דגש על עוצמה נשית, נוכחות אישית והצבת גבולות. השירה של בר ובוחבוט מתאפיינת בעוצמה ובשילוב בין גוונים קוליים שונים, באופן שמעצים את הנרטיב הפמיניסטי של השיר.

## מיקומי שיא

## הערות שוליים

קטגוריה:שירי אגם בוחבוט
קטגוריה:שירי רינת בר
קטגוריה:דואטים
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים שהופקו על ידי גיא דאן
טוויניז

**טוויניז** (באנגלית**: Tweenies**) היא סדרת טלוויזיה בריטית לילדים בסגנון בובות לייב אקשן שנוצרה על ידי וויל ברנטון ואיאן לאוצ'לן, והופקה על ידי Tell-Tale Productions וה-BBC. בישראל הסדרה שודרה בערוץ הראשון ובערוץ הופ! החל משנת 2000. הדיבוב העברי הופק באולפני תומיתות.

## עלילה
התוכנית התמקדה בארבע דמויות בגיל הגן, המכונות "הטוויניז"; ג'ייק, מילו, בלה ופיז, בזמן שהם משחקים, שרים, רוקדים ולומדים בקבוצת משחקים בדיונית בבריטניה. הם מטופלים על ידי שני טוויניז בוגרים; ג'ודי ומקס וכלבם; דודלס.

## דמויות ומדבבים
**בלה** (**Bella**) – (אנגלית: סאלי פרייסיג/אמה וויבר, עברית: גיתית שובל) ילדה בת חמש כחולת עור, עם שיער בלונדיני וקשת אדומה. כמבוגרת וגבוהה מבין בנות הטוויניז, לבלה יש תחושת עליונות על פני חברותיה הצעירות. היא מקרינה גישה שתלטנית ורועשת ואוהבת לקחת את תפקיד המנהיגות במשחקי הבנות. היא אוהבת לשחק, להתחפש, פיות ולקרוא. הצבע האהוב עליה הוא אדום. חברתה הטובה ביותר היא פיז.

**מיילו** (**Milo**) – (אנגלית: בוב גולדינג, עברית: רון דרויאן) ילד בן ארבע, סגול עור ושיער שחור. הקולני של משפחת טוויני, הוא אנרגטי ואוהב לספר בדיחות ולשחק מתיחות. לפעמים האימפולסיביות וההיפראקטיביות שלו עלולות לגרום לו להרגיז את שאר משפחת טוויני, אך בסופו של דבר הוא ידידותי וטוב לב. לעיתים קרובות הוא מוסיף את הסיומת "-א-רוּני" למילים. הוא אוהב כדורגל וקסמים. הצבע האהוב עליו הוא כחול. חברו הטוב ביותר הוא ג'ייק.

**פיז** (**Fizz**) – (אנגלית: קולין דיילי, עברית: נטע שחר) ילדה בת ארבע צהובת עור עם שיער מחורז חום-אדמדם. היא בדרך כלל רגועה ונינוחה, אך יכולה להפוך לעצבנית כשהיא לא מקבלת את מבוקשה. פיז היא מעט מופנמת; כשמשהו מרגיז אותה, היא נוטה לסגת לבית המשחקים כדי להירגע. היא אוהבת לרקוד (במיוחד בלט), לצייר, לשיר ולשחק עם בובות. הצבע האהוב עליה הוא ורוד. חברתה הטובה ביותר היא בלה.

**ג'ייק** (**Jake**) – (אנגלית: ג'סטין פלטשר, עברית: אמיר איבגי) ילד בן שלוש, כתום עור, עם מוהוק צהוב. בהיותו הצעיר מבין משפחת טוויני, הוא לפעמים מרגיש מודר ומודרה ממשחקי שאר הטוויניז כשהוא לא גדול מספיק כדי להצטרף. הוא הנחמד ביותר מבין הטוויניז ויש לו קשר הדוק עם הדודלים, לעיתים קרובות פונים אליו לנחמה או עצה כשהוא לא מאושר. הוא גם רגיש מאוד ונוטה לבכות כשהוא מתוסכל. לפעמים הוא מתבלבל מילים. הוא אוהב לשחק דמיון, להשתמש בדמיון שלו ולהתחפש, במיוחד לאלטר-אגו של גיבור העל שלו, דוטמן. הצבע האהוב עליו הוא ירוק. חברו הטוב ביותר הוא מילו.

**דודלס** (**Doodles**) – (אנגלית: ג'סטין פלטשר, עברית: ?) כלב זכר אדום-צהוב. דודלס הוא מאוד ידידותי, רגוע ורגוע. הצבע האהוב עליו הוא צהוב. קולו מבוסס על זה של סקובי-דו. הוא אוהב לצאת לטיולים עם מקס וניתן לראותו לעיתים קרובות דואג לג'ייק.

**מקס** (**Max**) – (אנגלית: בוב גולדינג, עברית: שאולי הלוי) גבר בן 65 בעל עור ורוד, אחד משני העובדים בקבוצת המשחקים של הטוויניז. הוא מדבר במבטא יורקשייר. הוא אוהב חיות, רכבות, לתקן דברים שונים סביב קבוצת המשחקים ולחקור את העולם שבחוץ.

**ג'ודי** (**Judy**) – (אנגלית: שינייד רוש, עברית: שגית שמיר) אישה בת 35, בעלת עור ירוק, שהיא העובדת השנייה בקבוצת המשחקים. היא מדברת במבטא אירי. היא אוהבת לקרוא, לגנן, להיות יצירתית ולתת עצות טובות לילדי טוויני.

## קישורים חיצוניים

* 

קטגוריה:ערוץ הופ!: תוכניות רכש
קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות טלוויזיה בריטיות לילדים
קטגוריה:BBC: תוכניות וסדרות
קטגוריה:הערוץ הראשון - תוכניות רכש
קטגוריה:סדרות טלוויזיה בריטיות בכיכובן של בובות
קטגוריה:סדרות CBeebies
פנדורה (ויליאם אדולף בוגרו)

**פנדורה** (באנגלית: **Pandore**) הוא ציור שמן מאת האמן הצרפתי ויליאם אדולף בוגרו, המציג סצנה מיתולוגית מתוך האגדה היוונית על פנדורה וקופסתה. היצירה משלבת אלמנטים של ציור מיתולוגי עם איכות פורטרטית חזקה, ומהווה חלק מרצף יצירות מיתולוגיות ביצירתו של בוגרו, לצד דמויות כמו קופידון, פסיכה וארוס.

## תיאור היצירה

בציור נראית פנדורה כשהיא עומדת על רקע כהה, לבושה בגלימה לבנה הדומה ללבוש הקלאסי של יוון העתיקה. היא מצוירת ברגע של בהלה לאחר פתיחת הקופסה שהוטלה עליה לשמור. עיניה פקוחות לרווחה, ידה מונחת על חזהּ בתנועה מוקפדת, והיא נראית כאילו קפאה למראה האסונות ששחררה. הקופסה עצמה עשויה זהב וממוקמת בקדמת הציור. קומפוזיציית הדמות פשוטה אך דרמטית, ומדגישה את הרגע הפסיכולוגי שבו הדמות מתעמתת עם מעשה שאין להשיבו. המראה הכללי טעון ברגש של חרטה והלם, וממחיש את יכולתו של בוגרו לתאר סבל אנושי באמצעות שפה מיתולוגית.

## רקע ליצירה

הציור מתאר את המיתוס היווני על פנדורה, האישה הראשונה שנבראה על ידי זאוס כעונש לפרומתאוס, שגנב את האש מן השמים. זאוס העניק לפנדורה קופסה (במקורה כד) והזהיר אותה לבל תפתח אותה. מתוך סקרנות, פנדורה פתחה את הקופסה, וכל הרעות שבעולם נפוצו ממנה. היא מיהרה לסגור את הקופסה, אך נותרה בה רק התקווה – אלפיס. הסיפור, שממחיש את מחיר הסקרנות ואת חדירת הרוע לעולם, עורר עניין בקרב אמנים בני המאה ה־19, בהם בוגרו.

## השוואות ליצירות אחרות

הציור משתלב במסגרת ז'אנר נרטיבי שבו תיאר בוגרו סצנות מיתולוגיות ודמויות מהעולם העתיק. המיתוס של פנדורה עורר השראה גם בקרב אמנים פרה־רפאליטים, דוגמת דנטה גבריאל רוזטי, שתיאר את פנדורה כדמות קורנת ופאטלית, וג'ון ויליאם ווטרהאוס, שתיאר אותה כשהיא מציצה אל תוך תיבה מוזהבת בעדינות ובסקרנות. בוגרו, לעומתם, בחר להתמקד ברגע שלאחר הפתיחה, ולבטא את עוצמת החרטה והבהלה של הדמות. בניגוד לדימויים חושניים, יצירתו מבטאת סבל ומבוכה, תוך שמירה על יופי קלאסי מאופק.

## תולדות הבעלות

היצירה נותרה בתחילה ברשות האמן עצמו. ב־28 ביולי 1891 נמכרה לידי בית המסחר Chaine & Simonson בפריז. לאחר מכן עברה לאוספה של לורה א. קלאב מקו סיטי שבאוקלהומה. בשנת 1947 נתרם הציור למרכז האמנות פילברוק בטולסה, אוקלהומה. בשנת 1982 נמכר הציור במכירה פומבית בניו יורק, ועבר לרשות גלריית Kurt Schon בניו אורלינס. מאוחר יותר היה באוסף פרטי בסיאטל ולאחר מכן באוסטין, דרך גלריית Callan Fine Art.

## הערות שוליים

קטגוריה:ציורים המבוססים על המיתולוגיה היוונית
קטגוריה:ויליאם אדולף בוגרו: ציורים מהמיתולוגיה
קטגוריה:ציורי שמן
קטגוריה:נשים בציור
קטגוריה:ציורים מהמאה ה-19
קטגוריה:ויליאם אדולף בוגרו: ציורים
Stole the Show

"**Stole the Show**" הוא סינגל של התקליטן הנורווגי קייגו, בשיתוף פעולה עם הזמר האמריקאי פרסון ג'יימס , שיצא ב-23 במרץ 2015 בהוצאת חברות התקליטים סוני מיוזיק ו-B1 רקורדינגס. השיר מופיע כסינגל השני של אלבום האולפן הראשון של קייגו, *[[Cloud Nine]]*. השיר נכתב על ידי מארלי הארווד, קייל קלסו, מייקל הארווד, קייגו ופרסון ג'יימס, והופק על ידי קייגו.

נכון ליולי 2025, השיר הושמע למעלה מ-1.1 מיליארד פעמים בספוטיפיי, ולמעלה מ-454 מיליון פעמים ביוטיוב.

גרסת הסולו של פרסון ג'יימס יצאה ב-21 באוגוסט 2015. גרסה זו מופיעה במיני-אלבום הראשון שלו, *The Temple*.

## פרסים ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קייגו
קטגוריה:שירים באנגלית
קטגוריה:שירים שהופקו על ידי מארק ראלף
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים בהוצאת סוני מיוזיק
עם של אריות

"**עם של אריות**" הוא סינגל שהוקלט על ידי הזמר הישראלי אדיר גץ בהשתתפות הלהקות הצבאיות של צה"ל. הוא יצא לאור ב-26 ביוני 2025 בהוצאה עצמית כסינגל שלא מתוך אלבום אולפן.

## רקע
"עם של אריות" יצא לאור ביוני 2025 במהלך מבצע עם כלביא. השיר נכתב והולחן על ידי גץ עצמו, והופק מוזיקלית על ידי נועם זלטין. מדובר ביוזמה של דובר צה"ל, שנועדה לחזק את רוח הלחימה של החיילים, את תחושת השותפות של הציבור הרחב, ולהוות הפסקול רשמי של המבצע.

הביצוע כולל השתתפות של זמרים מן הלהקות הצבאיות, בהם אלין גולן ומאיה דדון. הקליפ לשיר, שבויים על ידי עמית אנג'ל, צולם במוקדים שונים ברחבי הארץ בזמן המבצע, תוך התמודדות עם אזעקות ושיגורים. בקליפ משתתפים לוחמים, אזרחים, אמנים וציירים צבאיים, כולם כאחד מבטאים תחושות של סולידריות, גאווה לאומית ותקווה.

מילות השיר מהדהדות מוטיבים של עמידות, גבורה ותפילה. הן מתייחסות לעם ישראל כלוחמים ולוחמות, כ"עם של גיבורים וגיבורות" המאוחד תחת אמונה, ערבות הדדית ונחישות. השיר נכתב במתכונת פופוליסטית שמטרתה לפנות לקהל רחב, תוך שמירה על שפה פשוטה וקליטה, ועורר תגובות רבות ברשתות החברתיות ובתקשורת. גץ עצמו תיאר את מעורבותו בפרויקט כתגובה מיידית לקריאה שהגיעה מצה"ל, וציין את השיר ככזה שנכתב עבור כלל הציבור, ללא הבדל גיל או מגזר. לדבריו, האווירה בצילומים, למרות הקשיים הלוגיסטיים והמציאות הביטחונית, הייתה מאחדת, מרוממת ומחזקת.

## מיקומי שיא

## הערות שוליים

קטגוריה:שירי מאיה דדון
קטגוריה:שירי להקות צבאיות
קטגוריה:שירים בעברית
קטגוריה:שירי מלחמת חרבות ברזל
ויהי אור (שיר)

"**ויהי אור**" הוא סינגל שהוקלט על ידי הלהקה הישראלית "התקווה 6". את השיר הוציאה ב-29 ביוני 2025 לאור חברת התקליטים די-מיוזיק כסינגל השני מתוך אלבום האולפן התשיעי של הלהקה הנושא את אותו שם "ויהי אור".

## רקע
"ויהי אור" משמש כשיר הנושא של אלבומה התשיעי של הלהקה, שיצא ב-19 בנובמבר 2025. השיר מסמן שיתוף פעולה אומנותי ראשון בין סולן הלהקה, עמרי גליקמן, לבין הראפר והיוצר רביד פלוטניק, השותף לכתיבה ולהלחנה של השיר, ומשמש כמנהלו האומנותי של האלבום כולו. את השיר הפיק מוזיקלית עמית שגיא, שהיה שותף גם לכתיבה ולהלחנה.

השיר מתואר על ידי חברי הלהקה ועל ידי אמצעי תקשורת שונים כשיר תפילה וכמיהה לימים של אור, תקווה וחזרה לשגרה, לאחר תקופה קשה ורוויית משברים. הוא מבטא את הציפייה לבשורות טובות, את הרצון לסיים את תקופת הלחימה ולהתחיל פרק חדש של רווחה ואחדות. בהקשר זה, הוא מהווה המשך ישיר לקו התכנים שמאפיין את "התקווה 6" לאורך השנים: שילוב של עיסוק בזהות ישראלית עכשווית, גבורה לאומית ותחושת שייכות, לצד קלילות, שמחה והומור.

## מיקומי שיא

## הערות שוליים

קטגוריה:שירי התקווה 6
קטגוריה:שירים בעברית
קטגוריה:שירים שנכתבו על ידי עמרי גליקמן
קטגוריה:שירים שנכתבו על ידי רביד פלוטניק
קטגוריה:שירים שהולחנו על ידי עמרי גליקמן
קטגוריה:שירים שהולחנו על ידי רביד פלוטניק
קטגוריה:שירי מלחמת חרבות ברזל
קטגוריה:שירים על אור
קטגוריה:שירים על תקווה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת די-מיוזיק
השחר (ויליאם אדולף בוגרו)

**השחר** (בצרפתית: **L’Aurore**) הוא ציור שמן מאת האמן הצרפתי ויליאם אדולף בוגרו, אשר הושלם בשנת 1881. היצירה נחשבת לאחת מהחשובות שבציוריו האלגוריים, ונכללת בסדרה של ארבעה ציורים שכותרתה ארבעת זמני היום. בעקבותיה יצר בוגרו את הדמדומים (1882), הלילה (1883) והיום (1884). הסדרה מבוססת על מסורת אלגורית שראשיתה לפחות בתקופת הרנסאנס, והיצירות שבה מדגימות ניגודים והשלמות צורניות בין קווים, צורות וצבעים. כאשר הן מוצגות יחד, נחשפת הרמוניה חזותית המבטאת את אידיאל היופי והחן הנשי בעיני בוגרו בשנות ה־80 של המאה ה־19. היצירה מוצגת כיום במוזיאון האמנות של בירמינגהאם, אלבמה, ארצות הברית.

## תיאור היצירה

במרכז הציור מתוארת דמות נשית צעירה המייצגת את השחר, בעמידה חיננית על שפת מאגר מים. הדמות מאזנת את גופה בעדינות על גבי שושנת מים, ומקרינה תחושת שקט והתעוררות רכה. מבטה מושפל, כאילו שקועה בהרהור או בתהליך היקיצה. גופה עטוי בד שקוף וזורם, המסודר בקפידה כך שיחשוף את קווי המתאר של הגוף תוך שמירה על צניעות. הצמח שעליו היא ניצבת מחזק את הרושם של קלילות ואת הקשר עם יסוד המים והטבע. הרקע צבוע בגוונים מעומעמים ורכים, המרמזים על שעות הבוקר המוקדמות ותורמים לאווירה האידילית. האמן עושה שימוש מדויק באור וצל כדי להדגיש את מרקם העור והאריג, וליצור תחושת עומק וריאליזם. התיאור כולו משקף את שליטתו הטכנית של בוגרו ואת נטייתו לשלב דיוק צורני עם פיוט חזותי.

## רקע ליצירה
היצירה משתייכת למסורת אלגורית של תיאור זמני היום, אשר שורשיה נעוצים באמנות של תקופת הרנסאנס. בוגרו, שפעל במסגרת הסגנון האקדמי, ביקש לעדכן את המסורת הזו באמצעות אידיאליזציה של הגוף הנשי, המבוססת על תכנון קומפוזיציוני מוקפד והקפדה על פרופורציות. במסגרת סדרת ארבעת זמני היום, כל אחת מהיצירות מדגישה פן אחר של תנועת הזמן באמצעות דמות נשית מבודדת, היוצרת זיקה רגשית וסמלית למושג הזמן. "השחר", כציור הפותח את הסדרה, מייצג את תחילת היום, את ההתעוררות ואת תחושת ההתחדשות.

## פרשנות

בוגרו היה אחד הנציגים המרכזיים של הסגנון האקדמי בצרפת, והאמין כי שליטה בטכניקה ובצורה היא תנאי ליצירה אמנותית בעלת ערך. השחר מדגים את ערכיו האסתטיים: דמות נשית אידיאלית, קומפוזיציה מדויקת, ושימוש מיומן באור וצל. אף שסגנונו נתפס כמיושן בתקופה שבה האימפרסיוניזם והפוסט־אימפרסיוניזם החלו לתפוס את מרכז הבמה, זכתה יצירתו של בוגרו להערכה רבה בזמנה. בשנים האחרונות חלה תחייה מחודשת בהתעניינות הציבורית והביקורתית ביצירתו, ובה נכלל גם ציור זה, הנחשב לביטוי מובהק של אידיאל היופי והשלמות הטכנית שהנחה את עבודתו.


File:L'Aurore (Dawn) - William-Adolphe Bouguereau - Google Cultural Institute.jpg|השחר (1881)
File:William-Adolphe Bouguereau (1825-1905) - Day (1884).jpg|היום (1884)
File:William-Adolphe Bouguereau (1825–1905) - Le Crépuscule (1882).jpg|הדמדומים (1882)
File:William-Adolphe Bouguereau (1825-1905) - La Nuit (1883).jpg|הלילה (1883)


## קישורים חיצוניים

## הערות שוליים

קטגוריה:ויליאם אדולף בוגרו: ציורים מהמיתולוגיה
קטגוריה:ציורי שמן
קטגוריה:ציורי עירום
קטגוריה:נשים בציור
קטגוריה:ציורים מהמאה ה-19
קטגוריה:ויליאם אדולף בוגרו: ציורים
רוני הולר

**רוני הולר** הוא פרופסור חבר לעבודה סוציאלית באוניברסיטה העברית בירושלים ומנהל שותף של המרכז ללימודי מוגבלות בבית הספר לעבודה סוציאלית.

## קורות חיים
הולר סיים תואר ראשון בחינוך מיוחד ופילוסופיה, ותואר שני בניהול ארגונים קהילתיים בבית הספר לעבודה סוציאלית. הולר בעל תואר דוקטורט בעבודה סוציאלית מהאוניברסיטה העברית בירושלים. עבודת הדוקטור, שנכתבה בהנחייתו של ג'וני גל, עוסקת בהיסטוריה של מדיניות התעסוקה כלפי אנשים עם מוגבלות.

בשנת 2014 הצטרף לסגל בית הספר לעבודה סוציאלית ולרווחה חברתית ע"ש פול ברוואלד באוניברסיטה העברית. במהלך השנים התקדם עד למינויו כפרופסור חבר.

יחד עם פרופסור שירלי ורנר הקים בבית הספר את המרכז ללימודי מוגבלות, המעודד שיח חברתי ביקורתי על מוגבלות. בין השנים 2023-2000 הוא גם כיהן לסירוגין כיו״ר המרכז.

מחקריו של הולר עוסקים בהיבטים שונים של מדינת הרווחה. בפרט באנשים עם מוגבלות - מיצוי זכויות ומדיניות התעסוקה כלפי אנשים עם מוגבלות, מיצוי זכויות חברתיות וחווית הנטל המינהלי, ומחקר היסטורי - התפתחות מדינת הרווחה בישראל באופן הסטורי ובמבט השוואתי.

### הצטיינות בהוראה
בשנת 2016 נכלל ברשימת 57 המרצים הטובים ביותר בסקר שערכה אגודת הסטודנטים (דירוג של 1,864 סטודנטים, שדרגו מעל 10,000 אנשי סגל אקדמי). בהסבר לבחירה נכתב כי "יש לו ידע רב, הוא עונה על כל שאלה ותמיד מוסיף את הפן של הצדק החברתי. בטבעיות גמורה, הוא הופך את השיעור שלו למרתק ורלוונטי מאוד".

בשנת תש״פ זכה בפרס מיכאל מילקן למרצה מצטיין.

### פעילות ציבורית
בנוסף לעבודתו האקדמית הוא פעיל באיגוד הישראלי לרווחה חברתית (אספנט ישראל) ונכון לשנת 2025 הוא מכהן כיו״ר אגודת אספנט ישראל.בנוסף משמש הולר כעמית במרכז טאוב.

בשנים 2023-2022 היה חבר בוועדת דותן, ועדה ציבורית לבחינת תנאי המחיה במסגרות דיור לאנשים עם מוגבלות. הוועדה מונתה על ידי שר הרווחה והביטחון החברתי.

הולר נשוי למיכל. לבני הזוג ילדים וגרים בגבעתיים.

## קישורים חיצוניים
* רוני הולר, באתר בית הספר לעבודה סוציאלית ומדיניות רווחה, האוניברסיטה העברית בירושלים
* Roni holler, באתר גוגל סקולר
* Roni Holler, באתר ResearchGate
* roni holler, באתר Academia.edu
* Holler Roni, באתר CRISrael

## הערות שוליים

קטגוריה:עובדים סוציאליים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: עבודה סוציאלית
קטגוריה:ישראלים שנולדו במאה ה-20
פאפי (שיר)

"**פאפי**" הוא סינגל שהוקלט על ידי הזמרת הישראלית אודיה. את השיר הוציאה ב-29 ביוני 2025 לאור חברת התקליטים הליקון ארומה מיוזיק כסינגל שלא מתוך אלבום אולפן.

## רקע
"פאפי" יצא לאור בשלהי חודש יוני 2025 כסינגל כפול עם השיר "אליס". השיר יצא תחת חברת התקליטים הליקון ארומה מיוזיק, וזכה לחשיפה מוקדמת ברשת החברתית טיקטוק, שם הפך לויראלי עוד לפני פרסומו הרשמי. בעקבות הביקוש הרב מהקהל, הוציאה אודיה את הגרסאות המלאות של שני השירים לפלטפורמות הדיגיטליות.

השיר "פאפי" נכתב והולחן על ידי אודיה, עידו נצר ועמית מרדכי, שגם הפיקו אותו מוזיקלית. זהו שיתוף פעולה ראשון של אודיה עם צמד המפיקים. בעוד השיר "אליס" עוסק במסע פנימי וזהות עצמית, "פאפי" מתמקד בניתוח אינטימי של מערכות יחסים, ומציג זווית אישית ובלתי מתפשרת על חוויות רגשיות וגבולות בין־אישיים. מבחינה סגנונית השיר מציג השפעות של סגנון הרגאטון, כולל אזכור של הראפר הלטיני באד באני.

## העטיפה והמחלוקת סביבה
את העטיפה עיצבה בהשראת האלבום *[[Debí Tirar Más Fotos]]* של הראפר הליטני באד באני שגם מוזכר בשיר, העטיפה של השיר עוררה מחולקת בקרב מערציו שטענו שהעטיפה היא העתק מדויק של אלבומו *Debí Tirar Más Fotos*, בעקבות כך השמועה הגיעה גם לבאד באני והוא ביקש מספוטיפיי להסיר את השיר, בעקבות כך פרסמה אודיה עטיפה חדשה והפעם במקום עץ הבננות אודיה החליפה לעטיפה חדשה שבה היא יושבת על כיסא מצופה זהב בהשראת כיסא אליהו המשמש בברית מילה ליד דגל ישראל ומאחוריה דגלים של חיילות צה"ל כאות מחווה לחיילי צה"ל.

## מיקומי שיא

## הערות שוליים

קטגוריה:שירי אודיה
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שנכתבו על ידי Triangle
קטגוריה:שירים שהולחנו על ידי אודיה
קטגוריה:שירים שהולחנו על ידי Triangle
קטגוריה:שירים שהופקו על ידי Triangle
קטגוריה:סינגלים בהוצאת הליקון ארומה מיוזיק
קטגוריה:שירים המעורבים במחלוקות הקשורות לפלגיאט
אליס (שיר)

"**אליס**" הוא סינגל שהוקלט על ידי הזמרת הישראלית אודיה. את השיר הוציאה ב-29 ביוני 2025 לאור חברת התקליטים הליקון ארומה מיוזיק כסינגל שלא מתוך אלבום אולפן.

## רקע
"אליס" יצא לאור בשלהי חודש יוני 2025 כסינגל כפול עם השיר "פאפי".השיר נכתב על ידי אודיה ואבי אוחיון, והולחן על ידם עם מתן דרור, שגם היה אמון על ההפקה המוזיקלית. מדובר בשיתוף פעולה נוסף בין אודיה למפיקים המזוהים עם יצירתה, במסגרתו ניכר המשך הקו האישי והרגשי המאפיין את סגנונה.

השיר "אליס" עוסק במסע פנימי מורכב של דמות נשית, ככל הנראה של אליס בארץ הפלאות, המתמודדת עם אתגרי זהות, בדידות וטלטלות רגשיות. הטקסט עושה שימוש ברפרנסים מפיוטים, ומעצב נרטיב רגשי בגוף שני, הפונה אל אותה "אליס" כסמל לנפש המבקשת מרפא וחיזוק. המילים שזורות בדימויים של שבר ואור, כאב ותקווה, תוך שמירה על תמהיל בין פשטות לשירה לירית. מבחינה סגנונית, "אליס" משתלב במסגרת הפופ הרגשי־עכשווי. ההפקה של מתן דרור מדגישה את הקול המרכזי של אודיה, תוך שימוש בכלי נגינה אקוסטיים, פסנתר, ועיבוד עדין שמלווה את תחושת הפנימיות של השיר.

## מיקומי שיא

## הערות שוליים

קטגוריה:שירי אודיה
קטגוריה:שירי נדב חנציס
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אודיה
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:סינגלים בהוצאת הליקון ארומה מיוזיק